ΠΡΟΣΚΛΗΣΗ

Ο Φιλοπρόοδος Όμιλος Βροντάδου προσκαλεί αθλητές και αθλήτριες, τους γονείς και τους κηδεμόνες τους, αλλά και κάθε ενδιαφερόμενο σε εκδήλωση στις εγκαταστάσεις του την

**Κυριακή 10 Μαρτίου 2024 και ώρα 11.00 π.μ.**

στην οποία ο ψυχολόγος **κ. Παντελής Πρώιος** θα αναπτύξει το θέμα

**«Η άθληση ως μάθημα ζωής»**.

Κατά τον κ. Πρώιο ο Αθλητισμός, είναι για τους νέους η κατ'  εξοχήν ευκαιρία προπόνησης και προετοιμασίας για την είσοδό τους στον μεγάλο στίβο της ενήλικης ζωής τους. Και αυτό διότι ενισχύει την ανάπτυξη των βιο-ψυχο-κοινωνικών ικανοτήτων και χαρισμάτων τους μέσα σ' ένα υγιές περιβάλλον που συμβάλλει τα μέγιστα τόσο στην ατομική όσο και στην κοινωνική νεανική και ενήλικη ζωή τους.

Σας καλούμε, λοιπόν, σε μια γόνιμη συζήτηση με τον έμπειρο ψυχολόγο κ. Πρώιο για τη διαχείριση των συναισθημάτων, την ανάγκη υπηρέτησης κανόνων, τη συνεργασία στα ομαδικά αθλήματα, την αυτογνωσία, την αυτοσυγκέντρωση, την ανακάλυψη των ορίων και τη χαρά της μάθησης μέσα από την άθληση.

Η εκδήλωση αυτή είναι αφιερωμένη στη μνήμη του Στυλιανού Σαλιάρη, που υπήρξε μέλος της ομάδας μπάσκετ του ΦΟΒ.

Από το Δ.Σ. του Φ.Ο.Β.